Itsenäisyyspäiväviikon treenit sekä vapaapainituloksia
4.12.2023
Hyvää itsenäisyyspäivää! Tällä viikolla ei ole harjoituksia Vuosaaressa tiistaina 5.12. eikä Liikuntamyllyssä keskiviikkona 6.12. Muuten harjoitukset normaalisti.
Kisakuulumisia: Viime viikonloppuna painittiin Urhean olympiaharjoituskeskuksessa Suomen suurin vapaapainiturnaus. Helsingin Painimiesten hienosti järjestämä turnaus on kasvanut vuosi vuodelta ja tällä kertaa painijoita oli ilmoittautunut yli 700 jopa 20 eri maasta. Riehunkankaan Hugo oli hyvässä iskussa lauantaina U17 71kg -sarjassa. Alkulohkossa Hugo esitti varmaa painia ja kaikki ottelut päättyivät voitokkaasti. Valitettavasti käsi vääntyi viimeisessä matsissa sen verran, että finaaliottelun Hugo joutui jättämään väliin. Isot onnittelut hopeamitalista!